CELEX: 52010XG1203(02)
Language: et
Date: 2010-11-19
Title: Nõukogu järeldused, 19. november 2010 , mis käsitlevad noorte juurdepääsu kultuurile

3.12.2010   
            
            
               ET
            
            
               Euroopa Liidu Teataja
            
            
               C 326/2
            
         Nõukogu järeldused, 19. november 2010, mis käsitlevad noorte juurdepääsu kultuurile
   2010/C 326/02
   EUROOPA LIIDU NÕUKOGU,
   1.   TULETADES MEELDE
   
               —
            
            
               Euroopa Parlamendi ja nõukogu 18. detsembri 2006. aasta soovitust võtmepädevuste kohta elukestvas õppes, mis aitab integreerida kultuuri kõikidesse koolides, noorteorganisatsioonides ja koolitusasutustes toimuvatesse õppetegevustesse;
            
         
               —
            
            
               nõukogu 16. novembri 2007. aasta resolutsiooni Euroopa kultuurivaldkonna tegevuskava kohta (1) ning selle strateegilisi eesmärke, samuti nõukogu järeldusi kultuurivaldkonna töökava kohta aastateks 2011–2014 (2);
            
         
               —
            
            
               nõukogu 27. novembri 2009. aasta resolutsiooni Euroopa noortevaldkonnas tehtava koostöö uuendatud raamistiku (2010–2018) kohta, milles rõhutatakse, et noorte loovust ja innovatsioonivõimet tuleks toetada parema kvaliteediga juurdepääsu kaudu kultuurile ja kultuurilistele väljendusvormidele ning kultuuris ja kultuurilistes väljendusvormides osalemise kaudu varasest east alates, edendades seeläbi isiklikku arengut, paremat õppimisvõimet, kultuuridevahelisi oskusi, kultuurilise mitmekesisuse mõistmist ja austamist ning uute ja paindlike oskuste väljaarendamist tulevaste töövõimaluste jaoks;
            
         
               —
            
            
               nõukogu 27. novembri 2009. aasta järeldusi loomepõlvkonna kujundamise edendamise kohta – laste ja noorte loovuse ning innovatsioonivõime arendamine kultuurilise eneseväljenduse ja kultuurile juurdepääsu tagamise kaudu, sealhulgas 6 prioriteeti;
            
         2.   TERVITAB
   
               —
            
            
               täiendavaid teadmisi noorte ja kultuuri vallas, näiteks Euroopa komisjoni tellitud uuringut, mis käsitleb noorte juurdepääsu kultuurile (3);
            
         3.   RÕHUTAB,
   
               —
            
            
               et noorte juurdepääs kultuurile hõlmab kahte peamist aspekti: noored kui kasutajad, ostjad, tarbijad ja publik ning noored kui aktiivsed osalejad kunsti- ja kultuurimaailmas ning kunsti ja kultuuri loojad;
            
         
               —
            
            
               et see on oluline heaks koostööks noortevaldkonna ja kultuurivaldkonna vahel;
            
         
               —
            
            
               kui olulised on teadmised uue info- ja kommunikatsioonitehnoloogia kohta ning nimetatud tehnoloogia edendamine, nähtavus ja kasutamine, hõlmates ka kultuurilise infosisu digitaliseerimist, et parandada noorte juurdepääsu kultuurile;
            
         
               —
            
            
               et noorte juurdepääs kultuurile hõlmab ka eneseväljenduse kogemust, isiklikku arengut ja enesekindlust, innovatsiooni ja loovust, kultuuri nautimist ning avatust teistele kultuuridele, sealhulgas Euroopa kultuuripärandile;
            
         
               —
            
            
               kui oluline on noorte ja kõikide asjaomaste sidusrühmade kultuuripädevuste elukestev areng, kuna see on seotud teiste võtmepädevustega;
            
         
               —
            
            
               kui tähtis on kultuur kui noorte sotsiaalse kaasamise, võrdsuse ning aktiivse osalemise edendamise ning diskrimineerimise ja vaesuse vastu võitlemise vahend;
            
         4.   KUTSUB SELLEST TULENEVALT KOMISJONI JA LIIKMESRIIKE ÜLES NING JULGUSTAB NEID TEGEMA OMA VASTAVATE PÄDEVUSVALDKONDADE PIIRES JÄRGMIST:
   
               —
            
            
               võtma arvesse kõiki eespool nimetatud uuringus esitatud soovitusi;
            
         
               —
            
            
               hõlbustama kõikide noorte juurdepääsu kultuurile, vähendades uuringus käsitletud takistusi (nt rahalised, keelelised, ajalised ja geograafilised piirangud), võttes arvesse kõikidele noortele varasest east mõeldud kultuuri- ja kunstihariduse ja -koolituse rolli elukestva õppe perspektiivis ning kasutades sihtotstarbelisi programme;
            
         
               —
            
            
               edendama selliste selget noorteperspektiivi omavate pikaajaliste kooskõlastatud poliitikate väljatöötamist, mis käsitlevad noorte juurdepääsu kultuurile kõikidel tasanditel, näiteks soodustades partnerlusi ja kontakte loomemajanduse ning noorte, hariduse ja muude asjakohaste valdkondade sidusrühmade vahel;
            
         
               —
            
            
               süvendama teadmisi noorte juurdepääsust kultuurile (näiteks Eurobaromeetri kaudu ELi noortearuandes) ning toetama uuringuid noortekultuuride, loovuse ja kultuurilise kodakondsuse valdkonnas. Seoses sellega on oluline määratleda noorte vajadused seoses nende juurdepääsuga kultuurile ning määrata kindlaks noorte kultuuritavade arenemine;
            
         
               —
            
            
               vahetama ja edendama kõikide asjaomaste sidusrühmade kogemusi, tavasid ja teavet kõikidel tasanditel seoses noorte juurdepääsuga kultuurile, näiteks soodustades kõikide noorte ning noorsootöötajate ja noortejuhtide õppealast liikuvust ning kasutades info- ja kommunikatsioonitehnoloogiat ja meediat;
            
         
               —
            
            
               toetama noorsootöötajate ja noortejuhtide, kunstiinimeste ja muude kultuuritöötajate, õpetajate ja kõikide teiste, noorte jaoks kultuurile juurdepääsu tagamisega tegelevate asjaomaste sidusrühmade kvaliteetset haridust, koolitust ja suutlikkuse arendamist;
            
         
               —
            
            
               edendama noorte juurdepääsu kultuurile kui noorte sotsiaalse kaasamise, võrdsuse ning aktiivse osalemise edendamise ja diskrimineerimise ning vaesuse vastu võitlemise vahendit;
            
         
               —
            
            
               edendama nõukogu 27. novembri 2009. aasta järeldustes (loomepõlvkonna kujundamise edendamise kohta) sätestatud 6 prioriteeti;
            
         
               —
            
            
               kasutama täiel määral olemasolevaid asjakohaseid programme, vahendeid ja Euroopa võrgustikke (nt Euroopa Noorte Sooduskaardi Assotsiatsioon), sealhulgas Euroopa struktuurifonde, et edendada eespool esitatud eesmärke.
            
         
      (1)  ELT C 287, 29.11.2007, lk 1.
   
      (2)  Võetakse vastu 18. novembril 2010.
   
      (3)  Interarts EACEA/2008/01 (OJ 2008/S 91-122802).